লেখক আগের ব্লগে কি লিখেছিলেন, কোন্ প্রেক্ষাপটে কার মন্তব্যে কেমনভাবে প্রত্যুত্তর দিয়েছিলেন, সেই প্রসঙ্গ এখানে টেনে আনার যৌক্তিকতা স্পষ্ট হলো না। এই আলোচনায় মার্কস এসে যাবেন কিনা, এসে গেলেও লেখক তার বিষয়ে কি মন্তব্য দেবেন, সেটি আগে ভাগেই কল্পনা করে নেয়াটা অনেকটাই জর্জ বুশীয় কায়দায় প্রিএম্পটিভ এটাক হয়ে গেল মনে হয়। অন্য ব্লগে লেখকের সাথে তরিকুল হুদা, সুবিনয় মুস্তফী, ফারুক ওয়াসিফ, পি মুন্সী ইত্যাদি ব্যক্তিবর্গের কি ঘটেছিল সেটি জানবার তেমন আগ্রহ বোধ করছি না। বরং অনেক বেশী আগ্রহী হচ্ছি সময়োপযোগী এবং প্রয়োজনীয় এই পোস্টের বিষয়বস্তুর ব্যাপারে আপনার কোন ভাবনা বা আলোচনা থেকে থাকলে সেটি জানতে। লক্ষ্য করলাম, তিনটি মন্তব্য দিয়েছেন পোস্টের মূল বিষয়বস্তুকে স্পর্শ না করেই! বলেছেন “তবে আমি প্রায় নিশ্চিত এই বিষয়ে বিস্তারে আলোচনায় গেলে ওই দুই ‘বুড়ো’ এসেই যাবে। সেক্ষেত্রে বলা যায় মার্কস খুব অপ্রাসঙ্গিক বোধহয় নয়।” মার্কসকে যেহেতু সমকামীতা বিষয়ক আলোচনায় প্রাসঙ্গিক মনে করছেন, তাই মনে হল আপনিই হয়তো সমকামীতার “মার্কসীয় বিশ্লেষণ” টি শুরু করতে পারেন এখানেই। তাতে এই আলোচনাটি একটি ইন্টারেস্টিং জায়গায় যেতে পারে মনে হয়।